**ELŐTERJESZTÉS**

**Körmend Város Önkormányzata Képviselő-testülete 2020. október 28-i ülésére**

**Tárgy:** pályázat kiírása a Körmend, Deák Ferenc u. 6. fsz. 6. szám alatti ingatlan értékesítésére

Tisztelt Képviselő-testület!

A Körmend, Deák Ferenc u. 6. fsz. 6. szám alatti ingatlan egy 10 m2 nagyságú, egyéb helyiség megnevezésű ingatlan, mely az Önkormányzat tulajdonában áll.

Az ingatlan vétele kapcsán több személytől is megkeresés érkezett az Önkormányzathoz a Társasház lakói közül.

Azt javasoljuk a Testületnek, hogy az ingatlant pályázati eljárás útján értékesítse, amely pályázati eljárásban a Társasház tulajdonosai lennének jogosultak részt venni, így minden lakástulajdonosnak lenne lehetősége az ingatlan vételére ajánlatot tenni.

Az ingatlanra vonatkozóan értékbecslést készíttettünk, az értékbecslő az ingatlan forgalmi értékét 2.200.000 Ft. összegben állapította meg.

Az ingatlan egy tárolóhelyiség, azt az Önkormányzat nem használja.

Kérem a Testületet, hogy döntsön a pályázat kiírásáról.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy értékesítésre meghirdeti az Önkormányzat tulajdonát képező körmendi 442/2/A/6 hrsz-ú, 10 m2 kiterjedésű, egyéb helyiség megnevezésű, 9900 Körmend, Deák Ferenc u. 6. fsz. 6. szém alatti ingatlant.

Az ingatlan értékesítése zártkörű pályázati eljárás útján történik, a pályázati felhívást az Önkormányzat az előterjesztéshez csatoltak szerint jóváhagyja.

Körmend, 2020. 09. 30.

**Bebes István**

**polgármester**

**PÁLYÁZATI KIÍRÁS**

**A körmendi 442/2/A/6** **hrsz-ú, önkormányzati tulajdonú ingatlanok értékesítésére**

**1.) A pályázatot kiíró neve:** Körmend Város Önkormányzata

**2.) A pályázatot kiíró székhelye:** 9900 Körmend, Szabadság tér 7.

**3.) A pályázat célja:** A körmendi 442/2/A/6 hrsz-ú, önkormányzati tulajdonú ingatlanértékesítése. Az ingatlan az Önkormányzat kizárólagos tulajdonában áll.

**4.) A pályázat jellege:** a pályázat zárt, a pályázati eljárásban a Körmend, Deák Ferenc u. 6. szám alatti társasházban ingatlantulajdonnal bíró személyek vehetnek részt.

**5.) Az értékesítendő ingatlannal, annak hasznosításával kapcsolatos elvárások a kiíró részéről:**

Az ingatlan Körmenden, a Deák Ferenc u. 6. szám alatti társasházban található. Az ingatlan tárolóhelyiségnek alkalmas, az Önkormányzat e célból kívánja az ingatlant értékesíteni. Az ingatlanra vonatkozóan bérleti, használati stb jogviszony nem áll fenn. Az ingatlant az Önkormányzat elsődlegesen a Körmend, Deák Ferenc u. 6. szám alatti társasházban tulajdonnal bíró személynek kívánja értékesíteni a célszerűség okán.

Az ingatlanban közművek közül az elektromos áramellátás biztosított.

**6**.) **Az ingatlan kikiáltási ára**: 2.200.000 Ft.

**7.) A pályázat kötelező tartalmi elemei:**

A pályázatnak tartalmaznia kell:

* pályázó nevét, címét;
* jogi személyiségű pályázó esetén a cégnevet, székhelyet, a hatályos cégkivonatot és aláírási címpéldányt (egyszerű másolatban);
* azon tulajdoni lap másolatát, amely igazolja annak tényét, hogy a pályázó a Körmend, a Deák Ferenc u. 6. szám alatti társasházban tulajdonnal rendelkezik,
* arról szóló nyilatkozatot, hogy a pályázó megismerte és elfogadja a pályázati kiírásban szereplő feltételeket; egyúttal vállalja, hogy az ingatlant tárolóhelyiség céljára használja.
* az ingatlanok hasznosítására vonatkozó elképzelés bemutatását, leírását,
* a vételárra tett megajánlást,
* és gazdasági társaság pályázó esetében a mellékelt nyilatkozatot, mely értelmében a pályázó átlátható szervezetnek minősül.

**8.) A pályázatok benyújtásának helye:** Körmend Város Önkormányzata 9900 Körmend, Szabadság tér 7. I. emelet Titkársági szoba

A pályázatokat személyesen vagy postai úton lehet benyújtani mindkét esetben úgy, hogy a pályázatnak legkésőbb az ajánlattételi határidő lejártáig be kell érkeznie a kiíróhoz.

**9.) A pályázat benyújtásának (ajánlattételi) határideje:** 2020. november 16. 12 óra

**10.) Az ajánlati kötöttség tartama:** a pályázók ajánlati kötöttsége 2021. január 31. napjáig fennáll. A Képviselő-testületnek a pályázati eljárást lezáró döntését követően a nyertes ajánlattevő ajánlati kötöttsége 60 nappal meghosszabbodik.

**11.)** **A pályázat elbírálásának határideje**: 2020. december 30. napja. A pályázatokat Körmend város Önkormányzata Képviselő-testülete bírálja el. Az elbírálás eredményéről a pályázók írásban értesítést kapnak 7 napon belül. A nyertes pályázó, mint Vevő köteles a vételárat legkésőbb a szerződés megkötésétől számított 30 napon belül egyösszegben megfizetni.

A nyertes pályázó viseli továbbá az ingatlanra vonatkozóan készült értékbecslés elkészítésének díját, amelyet az Önkormányzat továbbszámlázással érvényesít a vevővel szemben.

**12.)** **A pályázat elbírálásának szempontja**: a pályázat elbírálása során a vételárárra tett ajánlatokat hasonlítja össze a Képviselő-testület, és a legmagasabb vételárat megajánló pályázót hirdeti ki a pályázati eljárás nyerteseként.

**13.) Egyéb kikötések:**

Az Önkormányzatot megilleti a szerződéstől való elállás joga arra az esetre, ha a nyertes pályázó a vételárat a szerződésben meghatározott határidőig nem fizeti meg az Önkormányzat részére.

A kiíró fenntartja azon jogát, hogy a pályázati eljárást – akár indokolás nélkül is –eredménytelenné nyilváníthatja, vagy pályázati felhívását visszavonhatja. Ebben az esetben a pályázók semmilyen jogcímen nem érvényesíthetnek követelést Körmend Város Önkormányzatával szemben.

Csak olyan személy és gazdasági társaság vehet részt az eljárásban, akinek vagy amelynek Körmend Város Önkormányzatával, annak költségvetési szerveivel (Körmendi Közös Önkormányzati Hivatal, Körmendi Kulturális Központ, Múzeum és Könyvtár, Körmend város Gondnoksága), valamint az Önkormányzat többségi tulajdonában álló gazdasági társasággal (Régióhő Kft.) szemben nincsen bármilyen jogcímből eredő, lejárt tartozása, ellenkező esetben a pályázó - pályázatának tartalmi vizsgálata nélkül - az eljárásból kizárásra kerül.

A kiíró felhívja a figyelmet arra, hogy a 2011. évi CXCVI. törvény értelmében a kiíró csak e törvény szerint átláthatónak minősülő szervezettel köthet adásvételi és bármely más, hasznosításra irányuló szerződést. Gazdasági társaság pályázó esetében ezért az átlátható szervezetnek való megfelelésről nyilatkozni kell a pályázati kiíráshoz csatolt minta nyilatkozat alapján.

A kiíró a pályázati eljáráson való részvételt nem köti biztosíték adásához.

A pályázati eljárásra vonatkozóan további információ a 94/592-928-as telefonszámon vagy a titkarsag@kormend.hu címen szerezhető.

Az ingatlanok személyesen megtekinthetőek a helyszínen előzetes időpont egyeztetés alapján.

Az ajánlatokat zárt borítékban, 1 példányban kell benyújtani.

**14.) Melléklet:**

Jelen pályázati kiírás mellékletét képezik az alábbiak:

* az ingatlan tulajdoni lap másolata
* helyszínrajza

Körmend 2020. ……………………

 Körmend Város Önkormányzata

 Bebes István polgármester